Statsråden skyv ikkje tryggleiken føre seg. Statsråden er genuint oppteken av, som alle bør vere, at tryggleik skal vere det viktigaste innafor samferdsel. I tillegg er denne regjeringa oppteken av at me skal ha tenester der folk bur, nærast der folk bur, og at ikkje kravet til effektivitet og økonomisk vinning skal overskyggje samfunnsinteressa til folk i heile landet. Difor ønskjer me å evaluere det som har vore sett ut på anbod. Me har allereie eit arbeid i gang som går på anbodsutsetjing av lokale busstenester, som òg vil ha overføringsverdi til andre område innafor samferdsel.